google/wiki40b huggingface dataset:
Joyce Ching

{Karera}

Nagsimula ang karera ni Ching sa telebisyon noong 2005 nang siya ay sumali saBubble Gang JR. Ginawa niya ang dose-dosenang mga TV at print ad at nag-play ng isang serye ng mga batang mga tungkulin hanggang sa siya ay nagsumite ng bilang Bea sa Unan
. Dumating ang kanyang malaking break sa papel na ginagampanan ng mga batang Shirley sa GMA Network remake ng Koreanovela'Walang katapusang Pag-ibig' sa tapat ng Kathryn Bernardo at Kristoffer Martin. Siya ay lumitaw din sa tinedyer pagmamahalan drama reel Pag-ibig ng mga regalo Tween Puso kung saan siya ang naglaro ng papel na ginagampanan ng Ligaya aka Aya , isang nerd na batang babae na nagsasalita na may likas na katangian. Siya ay ipinapares sa Kristofer Martin, ang kanyang co-star / loveteam sa reel Pag-ibig ng mga regalo Tween Puso, Munting Heredera at Ikaw Lang Ang Mamahalin.
Genome ng tao

Ang genome ng tao o Homo sapiens ay naka-imbak sa 23 mga pares ng kromosoma at sa maliit na mitochondrial na DNA. Ang 22 sa 23 na mga kromosomang ito ay nabibilang sa autosomal na mga kromosomang pares samantalang ang natitirang 1 pares ang XY na sistemang tagatukoy ng kasarian. Ang haploid na genome ng tao ay sumasakop sa kabuuan na higit sa tatlong bilyon na mga base na pares ng DNA. Ang proyektong genome ng tao(human genome project) ay lumikha ng reperensiyang genome ng euchromatikong genome ng tao na ginagamit sa buong mundo sa agham biomedikal.
Ang haploid na genome ng tao ay naglalaman ng mga 23,000 na mga nagkokodigo ng protinang mga gene na labis na mas kaunti kesa sa inaasahan bago ang pagsisikwensiya ng genome ng tao.  Ang katunayan, ang tanging mga 1.5% nito ang nagkokodigo ng mga protina samantalang ang natitirang mga gene ay binubuo ng mga hindi nagkokodigong RNA na mga gene, regulatoryong mga sekwensiya, mga intron at mga hindi nagkokodigong DNA.
Ilog Ganges

Ang Ilog Ganghes o Ilog Ganges ay isang itinuturing na banal na ilog sa Indiya.  Nagsisimula ito sa itaas ng Himalayas ng Hilagang Indiya, sa puntong lagpas sa 3,048 metro o 10,000 piye, sa ibaba ng antas ng dagat.
Distrito ng Shamakhi

Ang Rayon ng Shamakhi ay isang rayon ng Aserbayan.
Ven Conmigo

Chart performance

.LRMA= Latin Regional Mexican Álbum
.MAC= Mexican Album Chart
Kambal Sirena

Ang Kambal Sirena ay isang palabas sa telebisyon ng GMA Network na unang pinalabas noong Marso 11, 2014.
Gatas ng asno

Ang gatas ng asno o gatas ng buriko ay ang gatas na nagmumula sa mga babaeng asno o buriko. Ginagamit ito mula pa noong kapanahunan ng sinaunang Ehipsiyo para sa mga kadahilan may kaugnayan sa pagbibigay ng sustansiya o alimentasyon (alimentaryo) at kosmetiko sa katawan. Ginagamit itong pamalit para sa gatas na nagmumula sa babaeng tao.

Paglalarawan

Mas kahawig ito ng gatas na nagmumula sa tao kaysa gatas ng baka. Napatunayang napakatagumpay sa pang-aaruga ng sanggol na kulang sa buwan noong ipanganak at yaong masasakitin ang gatas ng asno. Ngunit bagaman ginagamit na pamalit sa gatas ng inang tao, may kakulangan ito sa taba, kaya't dinaragdagan pa ng krema bago ipainom o ipasuso sa sanggol. Subalit maaari rin namang baguhin ang kayarian ng gatas ng baka upang maabot ang pamantayan ng gatas na ipaiinom sa sanggol ng tao.
Mga lalawigan ng Mongolia

Ang Mongolia ay nahahati sa 21 mga aimag (Monggol: аймаг, nakadalasang may salin na lalawigan). Ang bawat aimag ay nahahati sa iba't ibang mga sum. Ang Kabisera, ang Ulaanbaatar, ay pinamamahalaan ng isang nakahiwalay na munisipalidad mula sa Tov Aimag, kung saan ito nakapaloob.
Lansangang Halsema

Kasaysayan

Ipinangalan ang lansangang bayan mula sa inhinyerong Amerikano na si Eusebius Julius Halsema, na naglingkod na alkalde ng Baguio mula 1920 hanggang 1937. Sa ilalim ng termino ni Halsema, nagsimula ang konstruksyon niyon noong 1922 at natapos noong 1930 sa tulong ng mga katutubo roon, at nagsilbing daanang panglakaran (foot trail) lamang.

Peligro

Lubhang mapanganib ang ilan sa mga bahagi ng lansangan, lalo na tuwing tag-ulan, kung saan karaniwan ang pagguho ng lupa at nagiging madulas ang mga inaspaltong bahagi. Noong Marso 2013, itinala ng List25 ang lansangang ito bilang ika-9 sa 25 Pinaka-mapapanganib na mga Daanan sa Mundo.
Osh

Ang Osh ay isang lungsod ng Kyrgyzstan.
1393 Sofala

Ang 1393 Sofala ay isang planetang hindi pangunahin.
JDS Kongō (DDG-173)

Ang JDS Kongō (DDG-173) ay isang Kongō class guided missile destroyer sa Japan Maritime Self-Defense Force (JMSDF).
Birhen ng Guadalupe

Pagpapakita

Naganap ang aparisyon kay Juan Diego, isang Indiyanong Aztec, sa Mehiko sa kontinente ng mga Amerika noong 1531. Sa kaganapang iyon, bilang pagpapatunay ng kaniyang katauhan, ipinahintulot ng Ina ng Guadalupe na palitawin ang isang larawan niya sa balabal ni Juan Diego. Sa lumaon, ipinagpatuloy ng Mahal na Birhen ang pagpapanatili ng sariling-larawan. Nananatili at buo pa rin ito sa kasalukuyan, bagaman iginuhit sa isang mahinang-klaseng materyal na dapat sanang madaling-nasira sa loob ng matagal na panahon, mga apat na taon na ang nakalilipas. Dinadambana ito sa Basilika ng Ina ng Guadalupe malapit sa Lungsod ng Mehiko, sa mismong pook ng mga pagpapakita ng Birhen ng Guadalupe. Ito ang sinabi ng Birhen ng Guadalupe kay Juan Diego noon: Madalian kong iniibig ang pagtatayo ng isang templo rito... upang maging saksi sa aking pagmamahal at pagkamaawain, pagbibigay ng lunas at panananggalang. Sapagkat isa akong mahabaging Ina sa lahat ng umiibig sa akin at mga nagtitiwala sa akin at humihingi ng aking pagtulong. Pakikinggan ko ang kanilang mga pagtangis at pagsusumamo nang mabigyan ko sila ng kalinga at pahinga.

Kapistahan

Ipinagdiriwang ang kapistahan ng Ina ng Guadalupe tuwing Disyembre 12, na umaalala sa kaniyang mga pagpapakita kay Juan Diego mula Disyembre 9 hanggang Disyembre 12, 1531.
Wikang Ermiteño

Ang wikang Ermiteño (Ermitaño) ay isang lipas na uri ng wika sa pulo ng Luzon sa gitna ng Maynila sa Pilipinas. Ayon sa mga matatanda na nakarinig ng wikang ito, maikli ang mga salita nito ngunit makahulugan. Sa katawagan ng wikang ito, tumutukoy ito sa mga pagbigkas ng mga salita na tila may kadalangan kung gamitin o sinasalita lamang ng iilang bilang ng mga tao. Kauri ng ermiteño ay ang mga salitang katutubo sa Pilipinas na natatangi lamang sa tiyakang uri o pangkat ng mga tao dahil sa mataas na uri ng patakaran ng paggamit nito.
Ikeda, Nagano

Ang Ikeda ay isang bayan sa Nagano, bansang Hapon.
San Adelelmo

Si San Adelelmo ay isang santo ng Romano Katoliko.
David Cross

Si David Cross ay isang kilalang artista sa sining ng Pelikula at Telebisyon.
Calixto Zaldivar

Si Calixto Zaldivar ay naglingkod bilang mahistrado ng Kataas-taasang Hukuman ng Pilipinas.
Tulang pasalaysay

Ang tulang pasalaysay ay uri ng tula na nagsasaad ng kuwento. Ito’y kadalasang ginagamitan ng boses ng tagapagsalaysay at ng mga tauhan; at ang buong istorya ay nasusulat sa may sukat na taludtod. Hindi kailangang mayroong huwarang pang-ritmo ang tulang pasalaysay. Ang ganitong uri ng tula ay maaaring maikli o mahaba, at ang istoryang kinukwento nito ay maaaring komplikado. Ito ay karaniwang dramatiko, may layunin, iba’t ibang tauhan, at sukat. Kabilang sa  tulang pasalaysay ang epiko, ballad, idyll at lays.
May ilang tulang pasalaysay na gaya ng sa nobela ang anyo ng berso tulad ng The Ring and the Book ni Robert Browning. Ang romansa ay isang tulang pasalaysay na nagsasaad ng kwento ng pagkamaginoo. Ang mga halimbawa nito ay ang Romance of the Rose at ang Idylls of the King ni Tennyson. Bagaman ang mga halimbawang ito ay gumagamit ng medyebal at temang mala-Arthur, maaari rin namang manggaling sa klasikal na mitolohiya ang kwento ng romansa.
Ang mga maiikling tulang pasalaysay ay kadalasang kapareho ng  istilo ng maikling kwento. Kung minsan, ang mga ganitong tula ay pinagsasama sa magkakaugnay na grupo, gaya ng sa Canterbury Tales ni Chaucer.
Agri Link

Ang Agri Link ay isang palabas sa telebisyon sa Pilipinas ng TV-5 / Associated Broadcasting Company.
Matematikal na lohika

Ang matematikal na lohika ay isang disiplina sa loob ng matematika, pinag-aaralan ang mga pormal na sistema na may kaugnayan sa paraan ng pagpasok ng mga konsepto na may intuwisyon sa isang patunay at kompyutasyon bilang bahagi ng pundasyon ng matematika.
Bagaman, maaaring isipin ng ordinaryong tao na ang matematikal na lohika ay ang lohika ng matematika, sa halip malapit na kawangis ito sa katotohanan sa matematika ng lohika. Binubuo ng mga bahagi ng lohika na maaaring imodelo sa matematika. Unang itinalaga bilang simbolikong lohika (na kabaligtaran ng pilosopiyang lohika); at metamatematika, na itinakda bilang kataga sa ilang aspeto ng teorya ng patunay.
Lithos

Lithos in kulturang popular

Ginagamit ng MTV ang Lithos bilang residenteng pamilya ng tipo ng titik mula noong huling bahagi ng dekada 1980 hanggang unang bahagi ng dekada 1990. Ginamit din ang Lithos sa logo ng California State Parks.
Farrell, Pennsylvania

Kasaysayan

Dating tinawag na "The Magic City," mistulang mabilis ang paglago ng Farrell nang itinayo ang isang pagawaan ng asero noong 1901 sa isang kapatagang hinahangganan ng Ilog Shenango, malapit sa Sharon, sa noo'y bahagi ng Hickory Township (lungsod ng Hermitage ngayon).
Sa simula tinawag itong South Sharon. Noong 1912, umabot ang populasyon sa 10,000. Sa mga panahong iyon bumoto ang mga residente upang baguhin ang pangalan sa Farrell, mula sa industriyalistang si James A. Farrell.
Sinapi ang pamayanan bilang boro (bayan) ng South Sharon noong 1916; umabot nang higit sa 15,000 ang populasyon nito noong 1920 at binigyan ito ng katayuan na ikatlong-klaseng lungsod noong 1932. Noong 1939, inatasan ang pintor na si Virginia Wood Riggs na magguhit ng miyural na Myths of Vulcan and Juno sa tanggapan ng koreo ng lungsod. Natakpan ito ng pintura noong 1966.
Naging mahalagang puwersa ng lungsod ang pagawaan ng bakal, na paglaon ay naging Roemer Works ng Sharon Steel Corporation. Ngunit ito ay nilikida kasunod ng pagdeklara ng pagkabangkarote. Karamihan sa mga asset nito ay isinubasta sa Caparo Corporation ng Britanya at paglaon sa Duferco, isang tagagawa ng asero na nakabase sa Suwisa. Ang Duferco ay siyang nagpapatakbo ng planta hanggang sa kasalukuyan. Itinakda ng estado ng Pennsylvania ang Farrell bilang isang munisipalidad na nanlulumo sa pananalapi noong 1987.
Sa kabila ng maraming taon ng pagbaba ng bilang ng populasyon at paghina ng industriya, nakagawa ang Farrell ng pagsulong sa muling pagbangon nito dahil sa bagong mga pamumuhunan ng industriya sa lupang binabaan ang buwis at pagsisimula ng ilang mga bagong pabahay.
Pasadena, California

Ang Pasadena ay isang lungsod sa California, Estados Unidos.
Stephanie Sol

Personal na buhay

Ipinanganak siya noong 1994 at nakapagtapos nang kolehiyo sa Ateneo de Manila University Ang Unibersidad sa Maynila. Nagumpisa ang kanyang karera sa pagiging komersyal pang-telebisyon.
I Have Returned

Ang I Have Returned ay isang album ni Ray Stevens na naisapubliko noong 1998.
Detectives

Ang Detectives ay isang palabas sa telebisyon sa Timog Korea.
Liubliana

Ang Ljubljana ay ang kabisera ng bansang Slovenia.
In Touch Ministries

Ang In Touch Ministries ay isang palabas sa telebisyon sa Pilipinas ng GMA Network.
Queen of Housewives

Ang Queen of Housewives ay isang palabas sa telebisyon sa Timog Korea.
Glade (tatak)

Ang Glade (/gleɪd/) ay isang tatak ng pampabango ng hangin an pagmamayari ng S. C. Johnson & Son. Ito ay ipinakilala noong 1956.
Yoko Kanno

Si Yoko Kanno ay isang mang-aawit mula sa bansang Hapon.
Ǝ

Ang Ǝ (ǝ), ay isang titik ng alpabetong Latin, ito ay ginagamit sa mga wikang Aprikano.
295 Theresia

Ang 295 Theresia ay isang planetang hindi pangunahin.
Indian Institute of Technology Kharagpur

Ang Indian Institute of Technology Kharagpur (IIT Kharagpur o IIT KGP) ay isang pampublikong institusyong pang-inhinyeriya na itinatag ng gobyerno ng India noong 1951. Ito ay ang unang IIT na itinatag, at kinikilala bilang isang  Institute of National Importance ng pamahalaan.
Bilang bahagi ng pangarap ni Jawaharlal Nehru para sa isang malayang India, ang instituto ay itinatag upang sanayin ang mga siyentipiko at inhinyero ng bansa pagkatapos na matamo ng India natamo ang kalayaan nito noong 1947. Meron itong kaparehong istruktura ng organisasyon at proseso ng admisyong undergraduate na kagaya ng mga kapatid nitong IIT. Ang IIT Kharagpur ay nasa isang 8.5 square kilometre (2,100 acre) na kampus 22,000 na tahanan sa 22,000 katao. Ang mga mag-aaral at nagtapos sa IIT Kharagpur ay impormal na kilala bilang KGPians.
Kanna, Gunma

Ang Kanna ay isang munisipalidad sa Prepektura ng Gunma, Hapon.
Katuturan

Ang katuturan o depinisyon ay ang pahayag ng kahulugan ng isang salita o parirala. Ito ang saysay, nilalaman o laman, ubod, buod, esensiya, kabuluhan, diwa, katotohanan ng salita, parirala, pati na ng pangungusap o talata, at katulad.
Bundok Natib

Mga Aktibidad ng Bulkan

Walang kasaysayan ng pagsabog ang Bundok Natib. Ayon sa pag-aaral noong 1991 ng (Panum at Rayem), pinapalagay na huling pumuputok ang bulkan noong panahon ng Holocene hanggang Pleystosin.  Sa isa pang naunang pag sasaliksik noong 1971 ng (Ebasco Services) ito ay pumutok sa pagitan ng 69,000 + / - 27,000 taong gulang. Ayon sa pag-aaral ni Dr Kevin Rodolfo ng Department of Earth and Environmental Sciences mula sa University of Illinois sa Chicago, nagkaroon pinakahuling pagsabog ang Bundok Natib sa pagitan ng 11,000 at 18,000 taon na ang nakakaraan matapos pag-aralan ang isang sinaunang-panahong pyroclastic flow mula sa ang bulkan papasok sa Subic Bay sa lalawigan ng Zambales.
Sa kasalukuyan ang aktibidad ng Bundok Natib ay pinag-aaralan sa limang maiinit na lugar ng bulkan. Ang  maiinit na batis sa  Natib caldera ay ang Asin, Mamot, Tigulangin, Uyong at Batis ng Paipit.  Ang maiinit na batis ay may temperatura mula  30-56°C, ito ay may mabagal na daloy at may matatagpuang bahagyang alkaline sa tubig nito.
Itinala ng ng Suriang Pilipino ng Bulkanolohiya at Sesmolohiya ang Bundok Natib ng  bilang isang posibleng aktibong bulkan.

Heolohiya

Karamihan sa mga batong matatagpuan sa  Natib ay  biotite, hornblende, andesite, hinahalintulad din  ang daloy ng dacite at dacitic tuffs sa Bundok Mariveles, sa katimugang bahagi ng Tangway ng Bataan. 
Ang Natib ay bahagi ng  kanlurang Sinturong Mabulkan ng Bataan kung saan kabilang ang aktibong  Bundok Pinatubo.
Heomorpolohiya

Ang heomorpolohiya (Ingles: geomorphology, mula sa Griyego: γῆ, ge, "mundo"; μορφή, morfé, "porma"; at λόγος, logos, "pag-aaral") ay makaagham na pag-aaral ng mga anyo ng lupa at mga prosesong humuhubog sa mga ito. Nilalayong maunawaan ng mga heomorpologo o heomorpolohista ang kung bakit nagkakaganoon o nagkakaganito ang anyo ng kapaligiran: upang maunawaan ang kasaysayan at mga lakas o puwersa na nagdudulot ng pagbabago o paggalaw ng porma o hubog ng lupain, at makapanghula ng hinaharap na mga pagbabago sa pamamagitan ng kumbinasyon ng obserbasyon ng pook, pisikal na eksperimento, at numeriko o may bilang na pagmomodelo. Isinasagawa ang heomorpolohiya sa loob ng heograpiya, heolohiya, heodesya, heolohiyang pang-inhinyeriya, arkeolohiya, at inhinyeriyang heoteknikal. Ang maaagang mga pag-aaral sa heomorpolohiya ang pundasyon ng pedolohiya, isa sa dalawang pangunahing mga sangay ng agham ng lupa. Ang mas kamakailang mga pag-aaral sa heomorpolohiya, na pinasimulan at pinatanyag ni Henry Posamentier, ang nagsasanib ng heomorpolohiyang seismiko at estratigrapiyang seismiko, na tumataban kapwa sa mga datong seismiko na 2D at 3D upang mas maunawaan ang distribusyon o pamamahaging paleograpiko ng mga litolohiya.
Nagaganap o umuunlad ang mga anyo ng lupain bilang tugon sa isang pagsasama ng likas at antropohenikong mga proseso. Ang anyo ng kapaligiran ay nabubuo o nahuhubog sa pamamagitan ng pataas na pag-angat na tektoniko at bulkanismo. Nagaganap and denudasyon sa pamamagitan ng erosyon at pagpapalalang bultuhan, na gumagawa ng mga sedimentong nadadala at nasasadlak o nalalagay sa loob ng anyo ng paligid o sa labas ng dalampasigan. Napapababa rin ang mga anyo ng kapaligiran sa pamamagitan ng paglubog o paghupa (subsidensya), maaaring dahil sa pagbabagong tektoniko o pisikal sa loob ng nakapailalim na mga depostiong sedimentaryo. Ang bawat isang ganitong mga proseso ay naiimpluwensiyahang paiba-iba ng klima, ekolohiya, at gawain ng tao.
Kabilang sa mga praktikal na mga napaggagamitan o aplikasyon ng heomorpolohiya ang panunubok o pagtantya ng peligro o panganib kabilang na ang panghuhula ng lindol at mitigasyon (pagbabawas o pagpapatighaw ng lakas o katindihan), pagtaban o pagkontrol sa ilog at restorasyon, at proteksiyon ng mga dalampasigan.
Kaugnay ng heomorpolohiya ang paleoheomorholohiya, ang pag-aaral ng heomorpolohiya ng lahat o bahagi ng kalatagan ng mundo sa isa o ilang panahon sa nakalipas ng mundo.
Frederick S. Brackett

Si Frederick Sumner Brackett (Agosto 1, 1896 – Enero 28, 1988) ay isang Amerikanong pisiko at ispektroskopista.
Ipinanganak sa Claremont, California, nagtapos siya ng pag-aaral sa Kolehiyo ng Pomona at naghanapbuhay bilang isang obserbador sa Obserbatoryo ng Mount Wilson hanggang sa pagsapit ng 1920. Minatyagan niya ang radyasyong imprared ng Araw. Natanggap ni Bracket ang isang doktorado sa pisika mula sa Pamantasan ng Johns Hopkins noong 1922. Habang gumagamit ng isang tubong pangdiskarga na puno ng hidroheno, natuklasan niya ang seryeng Bracket ng hidroheno, kung saan ang elektron ay tumatalon pataas mula o bumabagsak paibaba papunta sa ikaapat na antas na pundamental, noong 1922. Bago lumipat sa area ng Washington noong 1927, nagturo siya ng pisika sa Pamantasan ng California, Berkeley. Sumali siya sa Fixed Nitrogen Lab ng Kagawaran ng Agrikultura noong 1927 at lumipat sa National Institute of Health (NIH) noong 1936 bilang direktor ng pananaliksik na pangbiyopisika.
Noong Ikalawang Digmaang Pandaigdig, pinangasiwaan niya ang isang programang pampananaliksik na pang-optika sa Hukbong-Katihan. Nataas siya ng ranggo upang maging tenyente koronel at nakatanggap ng Legion of Merit para sa kaniyang gawain. Nagbalik si Brackett sa NIH bilang hepe ng seksiyon ng potobiyolohiya. Nagretiro siya noong 1961.
Ang hukay sa buwan na nakikilala bilang Brackett ay ipinangalan para sa kaniya.
Yuri

Si Yuri ay isang mang-aawit sa Timog Korea.
Masang atomiko

Ang masang atomiko o masang pang-atomo (na hindi dapat ikalito o ipagkamali sa timbang na atomiko; ang timbang na atomiko ay nakikilala rin bilang relatibong masang atomiko), may sagisag na mₐ, ay isang kataga para sa masa (tumpok o kimpal) ng isang nag-iisang atomo ng isang elementong pangkimika. Kabilang dito ang mga timbang o bigat ng 3 mga partikulong subatomiko na bumubuo sa isang atomo: ang mga proton, mga elektron, at mga neutron. Dahil sa napakagaan ng elektron, ang masang atomiko ay kadalasang ipinapahayag bilang ang kabuuang bilang ng mga proton at ng mga neutron na nasa loob ng isang atomo. Kung kaya't bilang halimbawa: ang Karbono-14 ay mayroong 14 na mga partikulo na maaaring maging mga proton o kaya ay mga neutron at ang masa ay makukuha magmula sa kanilang karga. Ang masang atomiko ay tinatawag din bilang kimpal na pang-atomo o tumpok na pang-atomo.
Sa ibang pagpapakahulugan, ang masang atomiko ay ang masa ng isang tiyak o partikular na isotopo, na pinakamadalas na ipinapahayag na nasa mga yunit ng pinag-isang masang atomiko (na nakikilala sa Ingles bilang mga unified atomic mass unit. Kaya't ang masang atomiko ay kabuuang masa ng mga proton, mga neutron at mga elektron na nasa loob ng iisang atomo.
Ioánnis Metaxás

Si Ioánnis Metaxás (sulat Griyego: Ιωάννης Μεταξάς; Abril 12, 1871–Enero 29, 1941) ay isang Griyegong heneral at punong ministro ng Gresya mula 1936 hanggang sa kaniyang kamatayan.
Sal Mineo

Si Sal Mineo ay isang kilalang artista sa sining ng Pelikula at Telebisyon.
Tsada (telebisyon)

Ang Tsada ay isang palabas sa telebisyon sa Pilipinas ng ABS-CBN.
ASAP Fanatic

Ang ASAP Fanatic ay isang palabas sa telebisyon sa Pilipinas ng ABS-CBN.
Koi no Katamichi Kippu

Ang Koi no Katamichi Kippu ay isang palabas sa telebisyon sa bansang Hapon.
Shy Runkle

Si Shy Runkle ay isang artista sa Pilipinas.
Daang Radyal Blg. 3

Ruta

Binubuo ng Daang Radyal Blg. 3 ang mga sumusunod na bahagi:

South Luzon Expressway

Mula sa hilagang dulo nito sa sangandaan ng Abenida Quirino sa Paco, Maynila hanggang sa dulo nito sa Santo Tomas, Batangas, kilala ang R-3 bilang South Luzon Expressway (SLEx), ang pangunahing bahagi ng R-3. Ang bahagi sa hilaga ng sangandaan ng C-5 ay toll-free at tinaguriang Lansangang Osmeña (Osmeña Highway), mula kay dating Pangulo Sergio Osmeña. Dating tinawag na "South Superhighway" ang bahaging ito. Ang bahaging toll road na mula C-5 hanggang Calamba, Laguna ay tinaguriang Lansangang Dr. Jose Rizal (Dr. Jose Rizal Highway), mula kay Jose Rizal, ang pambansang bayani ng Pilipinas. Ang bahaging Calamba - Santo Tomas ay tinaguriang SLEx Toll Road 3 na ibinuksan sa mga motorista noong 2010.

Metro Manila Skyway

Ang Metro Manila Skyway ay isang nakaangat na mabilisang daanan na dumadaan sa ibabaw ng SLEx mula Buendia sa Makati hanggang Daang Alabang–Zapote sa Muntinlupa. Sa kasalukuyan, itinatayo ang bahaging tinatawag na Ikatlong Yugto ng Skyway (Skyway Stage 3) na magkokonekta ng mga mabilisang daanan ng North Luzon Expressway at South Luzon Expressway sa hinaharap. Dadaan ito sa Abenida Bonifacio, Abenida Sarhento Rivera, Abenida Gregorio Araneta, Kalye Nicanor Domingo, Old Santa Mesa Road, Daang Paco–Santa Mesa, at Abenida Quirino.

Southern Tagalog Arterial Road

Ang huling bahagi ng R-3 ay Southern Tagalog Arterial Road (o STAR Tollway) na isang mabilisang daan sa lalawigan ng Batangas, mula Santo Tomas hanggang Lungsod ng Batangas.
Tunay na Buhay

Ang Tunay Na Buhay ay isang palabas sa telebisyon sa Pilipinas ng GMA Network.
Kunitachi, Tokyo

Ang Kunitachi ay isang lungsod sa Tokyo Prefecture, bansang Hapon.
Kalpe

Ang Kapa-an (katawagang Tagalog mula sa Quezon) ay isang uri ng citrus sa kagubatan ng Pilipinas. Tinatawag itong kalpe sa Bikol at kafir lime sa Thailand. Isang pambihirang halaman na kilala ng mga chef sa buong daigdig dahil sa aroma nito na nagpapabango sa mga lutuing pagkain sa mga hotel at pulungang may pagdiriwang.
Distrito ng Lankaran

Ang Rayon ng Lankaran ay isang rayon ng Aserbayan.
MediaWiki

Ang MediaWiki ay isang software pang-wiki na may lisensyang free and open-source (malaya at bukas na pinagmulan). Ginawa ito ng Pundasyong Wikimedia at tumatakbo ito sa maraming mga websayt, kabilang ang Wikipedia, Wiktionary at Wikimedia Commons. Nakasulat ito sa wikang pamprograma na PHP at gumagamit ng isang backend database.
Inilabas ang unang bersyon ng software para matugunan ang pangangailangan ng ensiklopedyang Wikipedia noong 2002. Patuloy naging malaki bahagi sa pagsulong at pagtatakda ng mga pangangailangan ng MediaWiki ang Wikipedia at ibang proyekto ng Wikimedia. Pinagbuti ang software para episyenteng pamahalaanan ang mga malalaking proyekto, na maaring may laking terabyte ang nilalaman at daan-libong mga hit bawat segundo. Dahil ang Wikipedia ay isa sa mga malalaking websayt sa mundo, ang pagtamo ng papalit-palit ng laki (scalability) sa pamamagitan ng napakaraming patong ng caching at database replication ay ang isa sa mga pangunahing alalahanin ng mga tagagawa (developers) ng MediaWiki.
Rudy Francisco

Si Rudy Francisco ay isang artista sa Pilipinas.
Jai alai

Ang Jai alai (bigkas: /hay-alay/) o pelota ay isang uri o baryasyon ng Pelotang Basque. Maluwag na karaniwang pantukoy din ito sa fronton, ang bukas na napapaderang pook na laruan kung saan nilalaro ang larong ito. Tinatawag itong Cesta punta (ang mga salita para sa basket at dulo) sa wikang Kastila.